Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: államháztartásról szóló 1992. évi XXXVIII. törvény (a továbbiakban: Áht.)
Paragraph Index: 977

2007. évi visszafizetéssel teljesített iparűzési adóerő-képességhez kapcsolódó támogatás – útmutató módszertana szerint számított – összegét. 1.8.5. Az elszámolás során visszafizetendő az 1 500 fő vagy az alatti lakosságszámú önkormányzat esetében a többcélú kistérségi társulások támogatása keretében ösztönzött feladatokhoz, intézmény(ek)hez kapcsolódó forráshiány – útmutató módszertana szerint számított – időarányos összege, amennyiben az önkormányzat a 2007. évi költségvetési törvény 6. számú melléklete 1.11.1.2. pontjában foglaltakat nem teljesítette, kivéve, ha ez a támogatás megállapításánál már figyelembevételre került. 1.8.6. Az 1.8.2–1.8.5. pontokban foglalt visszafizetési kötelezettség együttes összege nem haladhatja meg az e jogcímen kapott kiegészítő támogatás összegét. A jogtalan igénybevételt az Áht. 64/B. §-ának (2) bekezdésében foglalt kamatfizetési kötelezettség terheli. A jogtalan igénybevétel kezdő napja 2008. év december 31. 1.8.7. A lakosságszámra és a korcsoportokba tartozókra a Közigazgatási és Elektronikus Közszolgáltatások Központi Hivatala adatait a 2007. január 1-jei állapot szerint, az 1.3.9. pont szerinti számításnál a települési önkormányzatok közigazgatási státuszát a 2007. december 31-ei állapot szerint kell figyelembe venni. Amennyiben az önkormányzat lakosságszáma 2007. január 1-jén 1000 fő vagy az alatti, de 2008. január 1-jén 1000 fő feletti, akkor az 1.1.1. pont vonatkozásában a 2008. január 1-jei állapot az irányadó. 2007/183. szám 1.9. A pénzügyminiszter az előirányzat felhasználásáról az Országgyűlés Önkormányzati és Területfejlesztési Bizottságát a tárgyévet követő év február 28-áig tájékoztatja. 1.10. Az előirányzat teljesülése külön szabályozás nélkül is eltérhet az előirányzattól, amennyiben a IX. Helyi önkormányzatok támogatásai és átengedett személyi jövedelemadója fejezet átcsoportosítási szabályaira vonatkozó rendelkezések – e törvény 16. § (2) bekezdése és 51. § (5) bekezdése – lehetőségei kimerültek. 1.11. A 2009. évtől történő igénylésre vonatkozó egyes szabályok 1.11.1. A kiegészítő támogatás összegét csökkenti: 1.11.1.1. a tárgyévet megelőző év kötelezettségvállalással terhelt működési pénzmaradványa működésre történő felhasználásának – az útmutató módszertana szerint számított – összege, 1.11.1.2. a tárgyévet megelőző év január 1-jei és december 31-ei értékpapír és egyéb pénzügyi eszközök állománya csökkenéséből – az útmutató módszertana szerint számított – működési célra fordított összeg. 1.11.2. A jelen melléklet 1.3.9. pontja szerinti átlagtól való eltérés számításakor – legfeljebb az országos településkategória 100%-os mértékének megfelelő szintig – az önkormányzat előző évi kiadását csökkenti az 1.11.1.1. és 1.11.1.2. pontban meghatározott összeg.

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes